Hugo Ekitike

**Hugo Ekitike** (alebo **Ekitiké**; * 20. jún 2002, Reims, Francúzsko) je francúzsky profesionálny futbalista, ktorý hrá na pozícii útočníka za anglický klub Liverpool. Je tiež bývalým francúzskym mládežníckym reprezentantom.

## Klubová kariéra

### Stade Reims
Ekitike je odchovancom francúzskeho klubu Stade Reims, do ktorého akadémie prišiel vo veku 11 rokov. 12. júla 2020 podpísal Ekitike svoju prvú profesionálny zmluvu so klubom. V A-tíme debutoval 17. októbra 2020 pri ligovej porážke 3:1 nad Lorientom, keď v 35. minúte vystriedal zraneného Derecka Kutesu.

#### Velje BK (hosťovanie)
V jesennej časti sezóny 2020/21 nastúpil ešte do jedného stretnutia v drese Reims a 29. januára 2021 odišiel Ekitike na polročné hosťovanie do dánskeho klubu Vejle Boldklub. V A-tíme debutoval 2. februára, keď nastúpil na posledných 6 minút ligovej bezgólovej remízy s Aarhus GF. Velje skončilo na konečnej 11. priečke v lige, a dostalo sa tak do skupiny o zostup z dánskej najvyššej súťaže. Ekitike sa v základnej zostave prvýkrát objavil 9. apríla pri výhre 1:0 nad Odense BK. 22. apríla strelil svoje prvé dva góly vo svojej kariére, a to v zápase proti AC Horsens, ktorý skončil víťazstvom Velje 3:0. V jarnej časti sezóny odohral 11 stretnutí v drese Velje, v ktorých strelil 3 góly.

#### Návrat do Reims
V druhom kole sezóny 2021/22 sa objavil prvýkrát v základnej zostave Reims, a to pri remíze 3:3 s Montpellierom. 12. septembra strelil svoj prvý gól v Ligue 1, a to do siete Stade Rennais pri výhre 2:0. 26 septembra strelil dva góly v zápase proti Nantes, keď v 70. minúte vystriedal N'Driho Philippeho Koffiho a v 72. a 78. minúte rozhodol dvoma gólmi o výhre 3:1. 1. októbra dostal Ekitike prvýkrát vo svojej kariére červenú kartu, a to v zápase proti RC Lens. V januári 2022 odmietol Ekitike prestup do anglického Newcastlu United s tým, že chce sezónu dokončiť v Reims. 20. februára nedohral Ekitike zápas proti Stade Brestois, v jeho priebehu si poranil stehenný sval a zo zranenia sa liečil až do mája.

V júni 2022 bol neoficiálne oznámený Ekitikeho prestup do anglického Newcastlu United za čiastku 30 miliónov eur. Francúzsky útočník mal s klubom podpísať zmluvu na päť rokov. Z prestupu nakoniec zišlo.

### Paris Saint-Germain
Dňa 16. júla 2022 odišiel Ekitikié na ročné hosťovanie s opciou na kúpu do Paris Saint-Germain. Sezónu 2022/23 zakončil s bilanciou štyroch gólov a štyroch asistencií v tridsiatich dvoch zápasoch a získal svoj prvý titul v Ligue 1. V júni 2023 prestúpil do PSG na trvalo. V jesennej časti sezóny si ale v drese Paris Saint-Germain takmer nezahral, nakoniec bol fakticky vyradený z áčka, nefiguroval v nomináciách na stretnutie, sumárne odohral jediný ligový duel, a to naposledy v auguste v rámci prvého kola ligy.

### Eintracht Frankfurt
Vo februári 2024 odišiel na polročné hosťovanie s opciou do Eintrachtu Frankfurt.

## Úspechy

**Paris Saint-Germain**
* Ligue 1: 2022/23, 2023/24

**Francúzsko U20**
* Maurice Revello Tournament: 2022

**Individuálne**
* Bundesliga Tím sezóny: 2024/25

## Referencie

## Iné projekty

## Zdroj

Kategória:Osobnosti z Reims
Kategória:Francúzski futbalisti
Kategória:Futbaloví útočníci
Kategória:Hráči Paris Saint-Germain FC
Kategória:Hráči Newcastle United FC
Kategória:Hráči Stade de Reims
Kategória:Hráči Liverpool FC